Държавен вестник, бр. 97, 2012 г., стр. 71

БРОЙ  97	
Д Ъ Р Ж А В Е Н  В Е С Т Н И К 	
СТР.  71  
В изпълнение на своите функции във връзка с 
управление на водите МЗХ взаимодейства най-вече 
с другите отговорни министерства (МОСВ, МИЕТ, 
МТИТС, МВР), със сдруженията за напояване, 
риболовните сдружения и браншови организации 
и други.
Оценка на персонала
Количествени и качествено-структурни харак­
теристики на персонала
В рамките на МЗХ с преки функции в управле­
нието на водите е дирекция „Хидромелиорации“. 
Основните задължения на дирекцията са да под­
помага министъра на земеделието и храните при 
упражняване на функциите му по Закона за водите 
и Закона за сдруженията за напояване. 
Дирекцията организира, ръководи и контролира 
изпълнението на дейностите по:
o напояване на земеделските земи; 
o развитие на хидромелиорациите, включи­
телно проектиране, изграждане, ремонт, рекон­
струкция и поддържане на хидромелиоративния 
фонд, разработ­ване на инвестиционни проекти и 
инвеститорски контрол върху обектите от хид­
ромелиоративната структура с цел ефективно 
използване на водите за напояване, провеждане 
на технико-икономически съвет за разглеждане, 
приемане и одобряване на предварителни (предин­
вестиционни) проучвания и проектни разработки 
от инвестиционното проектиране за обектите от 
хидромелиоративната инфраструктура; 
o разработване на националния водностопански 
план и съставяне на водните и водностопанските 
баланси на страната в частта им, свързана с на­
появането и отводняването; 
o поддържане на регистър на хидромелиора­
тивния фонд. 
Дирекцията участва в изготвянето на тех­
нико-икономически задания за изработване на 
договорните научноизследователски и приложни 
задачи и организира работата по сътрудничество 
и взаимодействие с научни институти и консул­
тантски звена по обучение на кадрите в областта 
на хидромелиорациите. 
Дирекцията упражнява дейности по контрол 
на сдруженията за напояване.
Щатното разписание на дирекция „Хидро­
мелиорации“ за изпълнение на тези функции 
е 10 души. Всички щатни длъжности са заети. 
Дирекцията е една от 12-те дирекции в специ­
ализираната администрация и в нея работят 3 % 
от общия брой специализирана администрация в 
МЗХ. Този персонал се оценява като недостатъ­
чен – „необходими са и е направена заявка за още 
4 щатни бройки“.
Квалификацията на служителите в дирекция­
та е висока и съответства на специализираните 
функции, които изпълняват. Всички специалисти 
в дирекцията са с висше образование (9 инженери 
и 1 лекар). 
В 20 от 28-те областни дирекции „Земеделие“ 
също има специалисти за управление на хидро­
мелиорациите. В тях над 80 % са инженери, оста­
налите са агрономи, като има и 2-ма със средно 
техническо образование. Квалификацията им е 
много добра – притежават дългогодишен опит 
и познават местните особености. В останалите 
8 областни дирекции все още няма назначени 
такива специалисти. 
Потребностите от допълнителен персонал както 
в дирекция „Хидромелиорации“, така и в област­
ните дирекции „Земеделие“ се свързва с проблема 
липса на млади специалисти по хидромелиоративно 
и хидротехническо строителство, геодезия и земе­
устройство. Необходимо е назначаване на такива 
специалисти за осигуряване на приемственост, 
така че по-старите служители да предадат опита 
си на по-младите преди пенсиониране. 
Във връзка с дейността на „Напоителни сис­
теми“ – ЕАД, чийто принципал е министърът на 
земеделието и храните, дирекция „Управление на 
собствеността и държавно участие“ подпомага 
министъра при упражняване на функциите му. 
Дирекцията анализира финансово-икономическо­
то състояние на търговските дружества и прави 
предложения до министъра във връзка с тяхното 
преструктуриране, приватизация, ликвидация 
или несъстоятелност; следи за изпълнението на 
възложените задачи от страна на органите на уп­
равление и контрол, като извършва проверки за 
изпълнението на поставените задачи и информира 
министъра за резултатите от проверките. 
На базата на наличната информация не може 
да се определи със сигурност доколко е ефективна 
дейността на дирекцията, предвид изнесените в 
последната година данни за финансовото състояние 
и за злоупотреби при управление на „Напоителни 
системи“ – ЕАД. Тъй като решенията се вземат на 
политическо равнище, не е ясно доколко дирекция­
та е изпълнявала добре функциите си да анализира 
финансово-икономическото състояние на друже­
ствата и да прави предложения до министъра във 
връзка с тяхното укрепване, преструктуриране или 
други мерки. Извършеният от Сметната палата одит 
на дейността на МЗХ за 2009 г. повдига въпроси 
относно ефективния контрол върху дейността на 
търговските дружества през предходните години. 
Професионално развитие на персонала
В структурата на МЗХ има дирекция „Човешки 
ресурси“ в общата администрация, чрез която се 
осъществява политиката в тази област в МЗХ. 
Дирекцията има достатъчен капацитет за осъщест­
вяване на съвременна политика и стратегия по 
управлението на човешките ресурси в системата 
на министерството, основаваща се на прозрачна 
система за наемане и подбор; система за въвеж­
дане на новопостъпили служители; система за 
оценка на трудовото изпълнение и развитие на 
кариерата; програми за обучение и професионална 
квалификация и проектиране на работните места. 
Въз основа на проучването може да се обоб­
щи, че МЗХ изпълнява нормативните изисквания 
във връзка с управлението на човешките ресурси. 
Приети са правила за организация на работната 
заплата и допълнителното материално стимулира­
не, както и правилник за вътрешния трудов ред. 
Всеки служител има длъжностна характеристика, 
с която е детайлно запознат. В съответствие с 
Наредбата за условията и реда за атестиране на 
служителите в държавната администрация (приета 
с Постановление № 105 от 2002 г.) се провежда